
Αριθμ.Πρωτ.:  1186 ΚΕΝΤΡΙΚΗ ΕΝΩΣΗ

ΔΗΜΩΝ ΕΛΛΑΔΑΣ

 Υπ’αριθμ. 6/2013 Προκήρυξη

ΠΡΟΚΗΡΥΞΗ

ΠΡΟΧΕΙΡΟΥ ΜΕΙΟΔΟΤΙΚΟΥ ΔΙΑΓΩΝΙΣΜΟΥ

ΓΙΑ ΤΗΝ ΕΠΙΛΟΓΗ ΑΝΑΔΟΧΟΥ

 ΓΙΑ ΤΗΝ

 «ΠΡΟΜΗΘΕΙΑ ΣΥΝΔΕΣΕ[image: image1]ΩΝ ΚΙΝΗΤΗΣ ΤΗΛΕΦΩΝΙΑΣ»
προϋπολογισμού 58.000 € πλέον Φ.Π.Α.


ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ
 ΤΟΠΟΣ 

	Ημερομηνία
	Ημέρα
	Ώρα
	
	Κεντρική Ένωση Δήμων  Ελλάδος (Κ.Ε.Δ.Ε.)

	Ημ. Μην. Έτος
	Εβδομάδας
	
	
	Γενναδίου 8 & Ακαδημίας 65, 6ος όροφος

	10/5/13
	Παρασκευή
	12.00
	
	


Προϋπολογισθείσα δαπάνη 58.000,00  € χωρίς Φ.Π.Α.

Χρονική διάρκεια του Έργου: Ένα έτος από την υπογραφή της Σύμβασης 

ΠΡΟΟΙΜΙΟ
Η Κεντρική Ένωση Δήμων Ελλάδος (ΚΕΔΕ), έχοντας υπ’ όψιν :

1. τις διατάξεις του Π.Δ. 75/2011 (ΦΕΚ Α 182 22.8.2011) «Περιφερειακές Ενώσεις Δήμων και Κεντρική Ένωση Δήμων Ελλάδας»

2.    τον «Ενιαίο Κανονισμό Προμηθειών ΚΕΔΚΕ – ΤΕΔΚ» (ΦΕΚ 2015/Β/17.09.2009) και συμπληρωματικώς αυτού το Π.Δ. 118/2007 «Κανονισμός Προμηθειών Δημοσίου» (ΦΕΚ Α’ 150) σε συνδυασμό και με την παράγραφο 13, υπό στοιχ. VIII του άρθρου 2 του Ν.2286/1995

3.    το Π.Δ. 60/16.3.2007 (ΦΕΚ Α’ 64) «Περί συντονισμού των διαδικασιών σύναψης δημοσίων συμβάσεων έργων, προμηθειών και υπηρεσιών», Τμήμα Πρώτο: «Σκοπός – Ορισμοί – Γενικές Αρχές»
4. τον Ν.4013/2011 (ΦΕΚ Α’ 204/2011) 

5.    την υπ΄ αριθ. 35130/739/9-8-2010 (ΦΕΚ 1291/Β΄/11-8-2010) απόφαση του Υπουργού Οικονομικών 

6.   την υπ’αριθ. 170/30-11-11 απόφαση του Διοικητικού Συμβουλίου περί ορισμού Επιτροπών  Διενέργειας και Αξιολόγησης των Διαγωνισμών και Εξέτασης ενστάσεων & προσφυγών

7.   την υπ’ αριθ. 10/16-1-13 απόφαση  του Διοικητικού Συμβουλίου της ΚΕΔΕ περί διενέργειας του παρόντος πρόχειρου διαγωνισμού

ΠΡΟΚΗΡΥΣΣΕΙ

Πρόχειρο μειοδοτικό Διαγωνισμό για την  προμήθεια συνδέσεων κινητής τηλεφωνίας με κριτήριο κατακύρωσης τη χαμηλότερη τιμή, προϋπολογιζόμενης δαπάνης 58.000,00 € άνευ ΦΠΑ (€ 71.340,00 με ΦΠΑ 23 %), με τους κάτωθι όρους:

Άρθρο 1

Αντικείμενο

Η ΚΕΔΕ, νομικό πρόσωπο ιδιωτικού δικαίου, λειτουργούσα σύμφωνα με τις διατάξεις του Π.Δ. 75/2011 (ΦΕΚ Α΄182) «Περιφερειακές Ενώσεις Δήμων και Κεντρική Ένωση Δήμων Ελλάδας», που εδρεύει στην Αθήνα, οδός Γενναδίου 8 & Ακαδημίας 65, 106 78  Αθήνα, καλεί τoυς τρεις παρόχους υπηρεσιών κινητής τηλεφωνίας, κατόχους αδειών πανελλήνιας εμβέλειας με πληθυσμιακή κάλυψη τουλάχιστον 98%, ήτοι τις εταιρείες COSMOTE, VODAFONE & WIND, προς τους οποίους απευθύνεται η παρούσα, σε εκδήλωση ενδιαφέροντος, με την υποβολή προσφοράς, για συμμετοχή στον παρόντα διαγωνισμό για την προμήθεια πενήντα δύο γραμμών κινητής τηλεφωνίας και τεσσάρων γραμμών internet DATA και συγκεκριμένα:

· Παροχή 52 γραμμών κινητού τηλεφώνου
· Παροχή 4 γραμμών internet DATA 5 GB με δωρεάν εξοπλισμό

· Απεριόριστες κλήσεις προς τα ενδοεταιρικά κινητά τηλέφωνα , ανά σύνδεση

· Απεριόριστες κλήσεις προς τα εθνικά δίκτυα σταθερής τηλεφωνίας (ΟΤΕ και εναλλακτικών παρόχων)

· Τουλάχιστον (min) 1000 λεπτά / μήνα ομιλίας προς κινητά τηλέφωνα του κάθε δικτύου των εταιριών παρόχων
· Τουλάχιστον 400 SMS / μήνα προς κινητά όλων των παρόχων (συμπεριλαμβανομένων και υπηρεσιών πληροφόρησης) 

· Τουλάχιστον 0,5  GB για internet (πλοήγηση, email , κ.λπ) 

· Δυνατότητα διαχωρισμού λογαριασμού κάθε σύνδεσης, για τις επιπλέον των ανωτέρω καλύψεων, χρεώσεις των χρηστών. Σε περίπτωση δε μη πληρωμής του λογαριασμού του χρήστη, εντός του προβλεπόμενου από τον ανάδοχο χρόνου, να διακόπτεται αυτόματα η σύνδεση.

· Δυνατότητα επιδότησης συσκευής smartphone 
· Επισημαίνεται ότι :
· 1.Το ποσόν της επιδότησης συσκευής, σε περίπτωση που δεν χρησιμοποιηθεί, θα πιστώνεται στην ΚΕΔΕ.
· 2. Ο παρών διαγωνισμός αφορά σε όλες τις συνδέσεις που ισχύουν κατά την ημερομηνία προκήρυξης αυτού.
Διευκρινίζεται ότι για τη σύγκριση των προσφορών, η Επιτροπή θα λάβει υπόψη της τα ελάχιστα παραπάνω χαρακτηριστικά που ζητούνται και θα αξιολογήσει με βάση αυτά.
 Άρθρο 2
Διάρκεια

Η διάρκεια της σύμβασης ανάθεσης στον ανάδοχο, που θα προκύψει από τον παρόντα διαγωνισμό, είναι ετήσια, αρχίζει δε από τη λήξη της διάρκειας όλων των συνδέσεων της αναθέτουσας αρχής, ήτοι από 1/7/2013.
Άρθρο 3

Προϋπολογισμός

Ο προϋπολογισμός ανέρχεται στο ποσό των 58.000 €  συνολικά (συμπεριλαμβανομένων όλων των νόμιμων επιβαρύνσεων, τέλη κινητής τηλεφωνίας, κ.λπ.) πλέον Φ.Π.Α. συνολικά, για όλη τη διάρκεια της σύμβασης.

     Για τα θέματα κήρυξης του αναδόχου ως έκπτωτου και τις επιβαλλόμενες σε αυτόν κυρώσεις, έχουν ανάλογη εφαρμογή οι διατάξεις του Ενιαίου Κανονισμού Προμηθειών της ΚΕΔΕ. 

Άρθρο 4

Τόπος και χρόνος διενέργειας του Διαγωνισμού

Ο διαγωνισμός θα γίνει στα γραφεία της ΚΕΔΕ, στην οδό Γενναδίου 8 & Ακαδημίας 65, Αθήνα, στον 6ο όροφο, την  15/4/13 και ώρα 12.00, που είναι η καταληκτική ημερομηνία υποβολής των προσφορών των καλούμενων δια της παρούσης να υποβάλλουν προσφορά. 

Άρθρο 5

Τόπος και χρόνος κατάθεσης των προσφορών

Η προσφορά κατατίθεται από τον ενδιαφερόμενο αυτοπροσώπως ή από εκπρόσωπό του, νομίμως εξουσιοδοτημένο, στην Επιτροπή Διενέργειας και Αξιολόγησης των Διαγωνισμών (ΕΔΑΔ). Στην περίπτωση της αυτοπρόσωπης ή με εξουσιοδότηση παράδοση του φακέλου στην Επιτροπή, η προθεσμία υποβολής είναι η ημερομηνία και ώρα έναρξης του διαγωνισμού. 
Η προσφορά δύναται επίσης να  αποσταλεί στο γραφείο Πρωτοκόλλου της ΚΕΔΕ, στην οδό Γενναδίου 8 & Ακαδημίας 65, Αθήνα Τ.Κ 106 78, στον 6ο όροφο, με συστημένο φάκελο ή με οποιονδήποτε τρόπο μπορεί να αποδειχθεί η ημερομηνία κατάθεσης. Στην περίπτωση αυτή η προθεσμία υποβολής της προσφοράς είναι μέχρι την προηγούμενη εργάσιμη της ημερομηνίας διενέργειας του διαγωνισμού, δηλαδή έως  9/5/13 και ώρα 15.00 μ.μ.
Προσφορές, που υποβάλλονται μετά τις ανωτέρω προθεσμίες δεν αποσφραγίζονται, αλλά παραδίδονται στην Υπηρεσία για επιστροφή, ως εκπρόθεσμες.

Μετά την κατάθεση της προσφοράς δεν γίνεται αποδεκτή αλλά απορρίπτεται ως απαράδεκτη κάθε τροποποίησή της.

Κάθε θέμα που δεν αναφέρεται στην παρούσα διακήρυξη, ρυθμίζεται από τις διατάξεις της κείμενης νομοθεσίας και ιδίως εκείνες που αναφέρονται στο προοίμιο της παρούσας.

Το πλήρες κείμενο της Διακήρυξης θα αποσταλεί ηλεκτρονικά, στις ηλ.δ/νσεις όσων καλούνται με την παρούσα, σύμφωνα με το άρθ.6 αυτής, να λάβουν μέρος στον Διαγωνισμό. Επίσης θα  διατίθεται (ανέξοδα), κατά τις εργάσιμες ημέρες και ώρες, από το γραφείο Πρωτοκόλλου της ΚΕΔΕ στην ανωτέρω δ/νση. 

Άρθρο 6

Δικαίωμα συμμετοχής

1. Στον παρόντα  διαγωνισμό συμμετάσχουν όσοι καλούνται από την αναθέτουσα αρχή διά της παρούσης πρόσκλησης εκδήλωσης ενδιαφέροντος και συγκεκριμένα οι τρεις εθνικοί πάροχοι υπηρεσιών κινητής τηλεφωνίας, οι οποίοι είναι κάτοχοι αδειών πανελλήνιας εμβέλειας, ήτοι οι εταιρείες COSMOTE, VODAFONE & WIND.

2. Τυχόν  κοινή προσφορά κοινοπραξίας πρέπει να υπογράφεται είτε από όλα τα μέλη της είτε από εκπρόσωπο εξουσιοδοτημένο με συμβολαιογραφική πράξη.

3. Στην περίπτωση κοινοπραξιών δεν απαιτείται συγκεκριμένη νομική μορφή προκειμένου να υποβάλλουν προσφορά. Αν η κατακύρωση του διαγωνισμού γίνει σε κοινοπραξία, τότε τα μέλη της κοινοπραξίας πρέπει να υπογράψουν συμβολαιογραφική πράξη με την οποία θα καθορίζονται οι υποχρεώσεις τους.

Άρθρο 7

Εγγύηση συμμετοχής

1. Οι συμμετέχοντες υποβάλλουν με τη προσφορά τους υποχρεωτικά (με ποινή αποκλεισμού) εγγυητική επιστολή συμμετοχής ύψους 5% επί της προϋπολογιζόμενης δαπάνης με Φ.Π.Α. Η εγγυητική επιστολή συμμετοχής πρέπει να αναγράφει:

 τον αριθμό της, την ημερομηνία έκδοσης της, το ποσόν που καλύπτει, τον εκδότη (πιστωτικό ίδρυμα ή άλλο νομικό πρόσωπο που λειτουργεί νόμιμα εντός της Ε.Ε. και έχει σύμφωνα με την ισχύουσα νομοθεσία το δικαίωμα αυτό), τον φορέα προς τον οποίο απευθύνεται, τη σχετική διακήρυξη για την οποία εκδίδεται, την ημερομηνία του διαγωνισμού και το αντικείμενο που καλύπτεται από αυτήν, την πλήρη επωνυμία και τη διεύθυνση του υποψηφίου υπέρ του οποίου εκδίδεται. Σε περίπτωση κοινοπραξίας, τα στοιχεία του κάθε μέλους και τον όρο ότι η Εγγυητική Επιστολή καλύπτει τις υποχρεώσεις όλων των μελών της.
Επίσης πρέπει να αναγράφει τους όρους ότι: (Ι) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται της ένστασης της διζήσεως,

(ΙΙ) το ποσόν της εγγύησης τηρείται στην διάθεση της Υπηρεσίας που διενεργεί τον διαγωνισμό και θα καταβληθεί ολικά ή μερικά μέσα σε τρεις (3) ημέρες μετά από απλή έγγραφη ειδοποίηση, (ΙΙΙ) σε περίπτωση κατάπτωσης της εγγύησης, το ποσόν της κατάπτωσης υπόκειται σε πάγιο τέλος χαρτοσήμου, (ΙV) ο εκδότης της εγγύησης υποχρεούται να προβεί στην παράταση της ισχύος της εγγύησης ύστερα από έγγραφο της αρμόδιας υπηρεσίας, που θα υποβληθεί πριν από την ημερομηνία λήξης της εγγύησης, ανάληψη υποχρέωσης από το πιστωτικό ίδρυμα να καταβάλει ορισμένο ποσό με μόνη τη δήλωση της ΚΕΔΕ, να έχει ισχύ πέντε (5) μηνών από την ημερομηνία διενέργειας του διαγωνισμού.

2. Η εγγυητική επιστολή συμμετοχής, αν δεν είναι διατυπωμένη στην Ελληνική γλώσσα, θα συνοδεύεται από επίσημη μετάφραση.

3. Η εγγυητική επιστολή συμμετοχής επιστρέφεται στον Ανάδοχο του διαγωνισμού μετά την κατάθεση της εγγυητικής επιστολής καλής εκτέλεσης και μέσα σε πέντε (5) ημέρες από την υπογραφή της Σύμβασης, ενώ στους υπόλοιπους συμμετέχοντες, μέσα σε πέντε μέρες (5) από την ημερομηνία κοινοποίησης της απόφασης του Διοικητικού Συμβουλίου της ΚΕΔΕ για την  κατακύρωση του διαγωνισμού.

Άρθρο 8

Κατάρτιση, υποβολή και αποσφράγιση προσφορών.

Οι προσφορές πρέπει:

· να έχουν συνταχθεί στην Ελληνική γλώσσα, 

· να είναι δακτυλογραφημένες και να μη φέρουν παράτυπες διορθώσεις, σβησίματα, διαγραφές, προσθήκες, κλπ.
Προσφορές για μέρος της ποσότητας που ορίζει η προκήρυξη απορρίπτονται ως απαράδεκτες.

Οι προσφορές πρέπει να υποβληθούν σε δύο (2) αντίτυπα, που θα τεθούν στον ίδιο φάκελο προσφοράς σφραγισμένο. Σε ένα από τα δύο αντίγραφα και σε κάθε σελίδα αυτού, που θα είναι μονογραμμένη, θα αναγράφεται η  λέξη ¨ΠΡΩΤΟΤΥΠΟ¨ και αυτό θα είναι επικρατέστερο του άλλου αντιτύπου, σε περίπτωση διαφοράς μεταξύ τους. 

Ο φάκελος της προσφοράς πρέπει απαραίτητα να φέρει την ΕΠΩΝΥΜΙΑ και τη ΔΙΕΥΘΥΝΣΗ του Διαγωνιζόμενου και να γράφει ευκρινώς τις ενδείξεις:

· ΠΡΟΣΦΟΡΑ (με κεφαλαία)

· ΚΕΝΤΡΙΚΗ ΕΝΩΣΗ ΔΗΜΩΝ ΕΛΛΑΔΟΣ

· Γενναδίου 8 & Ακαδημίας 65, Αθήνα, 6ος όροφος

· ΔΙΑΚΗΡΥΞΗ  ΑΡ. ΠΡΩΤ. 6/2013
· ΠΡΟΧΕΙΡΟΣ ΜΕΙΟΔΟΤΙΚΟΣ ΔΙΑΓΩΝΙΣΜΟΣ για την προμήθεια συνδέσεων κινητής τηλεφωνίας.

· Τα στοιχεία του υποψηφίου αναλυτικά (επωνυμία, ταχ. δ/νση, τηλ.επικοιν., ηλ.ταχυδρομείο, όνομα εκπροσώπου / αντικλήτου κ.λπ)  

Ο ΦΑΚΕΛΟΣ ΚΑΘΕ ΠΡΟΣΦΟΡΑΣ ΘΑ ΠΡΕΠΕΙ ΝΑ ΠΕΡΙΛΑΜΒΑΝΕΙ επί ποινή αποκλεισμού:
Τους δυο παρακάτω ανεξάρτητους και σφραγισμένους φακέλους :

Α. Φάκελο με την ένδειξη «ΔΙΚΑΙΟΛΟΓΗΤΙΚΑ» που θα περιλαμβάνει:

Ι) Υπεύθυνη δήλωση του Ν. 1599/1986 (ΦΕΚ Α΄75), των νομίμων εκπροσώπων των υποψηφίων, με θεώρηση γνήσιου υπογραφής και με περιεχόμενο:

· ότι δεν τελούν σε πτώχευση και επίσης δεν τελούν σε διαδικασία κήρυξης σε πτώχευση 

· ότι είναι φορολογικά και ασφαλιστικά ενήμεροι ως προς τις υποχρεώσεις τους

· ότι δεν τελούν υπό κοινή εκκαθάριση του κ.ν. 2190/1920 όπως εκάστοτε ισχύει ή ειδική εκκαθάριση του ν. 1892/1990

· ότι δεν τελούν υπό διαδικασία έκδοσης απόφασης κοινής ή ειδικής εκκαθάρισης των ανωτέρω νομοθετημάτων

· ότι δεν τελούν σε αποκλεισμό με βάση αμετάκλητης απόφασης του Υπουργείου Ανάπτυξης κατά τα άρθρα 18, 34, 39 του Π.Δ. 118/2007 κατά την ημερομηνία διενέργειας του διαγωνισμού 

· ότι αναλαμβάνουν την υποχρέωση για την έγκαιρη και προσήκουσα προσκόμιση των δικαιολογητικών από τα οποία θα προκύπτουν τα όσα αναφέρθηκαν στην προαναφερόμενη υπεύθυνη δήλωση

ΙΙ) Εγγυητική επιστολή, σύμφωνα με τα οριζόμενα στο άρθρο 7 της παρούσας.

Β. Φάκελο με την ένδειξη «ΟΙΚΟΝΟΜΙΚΗ ΠΡΟΣΦΟΡΑ», μέσα στον κυρίως φάκελο, που θα περιλαμβάνει :

1) την προσφερόμενη τιμή 

2) το ποσοστό ΦΠΑ και

3) το χρόνο ισχύος της προσφοράς. 

Άρθρο 9

Ισχύς προσφορών

Οι  προσφορές ισχύουν και δεσμεύουν τους Αναδόχους για ενενήντα (90) ημέρες από την επόμενη ημέρα της καταληκτικής ημερομηνίας υποβολής τους. Προσφορά που ορίζει μικρότερο χρόνο ισχύος απορρίπτεται ως απαράδεκτη.

Εναλλακτικές προσφορές δε γίνονται δεκτές και απορρίπτονται ως απαράδεκτες.

Η ανακοίνωση της κατακύρωσης του διαγωνισμού στον ανάδοχο μπορεί να γίνει και μετά την λήξη της ισχύος της προσφοράς, τον δεσμεύει όμως μόνο εφόσον αυτός το αποδεχτεί. 

Άρθρο 10

Διαδικασία αποσφράγισης των προσφορών
1.1 Για την αποσφράγιση των προσφορών ισχύουν τα εξής:

Η αποσφράγιση των φακέλων γίνεται σε μία και μοναδική συνεδρίαση της Επιτροπής ως εξής:

α)  Αποσφραγίζεται ο κυρίως φάκελος.

β) Αποσφραγίζονται και μονογράφονται οι φάκελοι των δικαιολογητικών κατά φύλλο από όλα τα μέλη της Επιτροπής Αξιολόγησης.

γ) Ο φάκελος της οικονομικής προσφοράς θα αποσφραγισθεί μετά την αποδοχή των δικαιολογητικών. Ο φάκελος θα μονογραφηθεί από όλα τα μέλη της Επιτροπής Αξιολόγησης.

δ) Οι φάκελοι των οικονομικών προσφορών, για προσφορές των οποίων τα δικαιολογητικά δεν κρίθηκαν αποδεκτά, δεν αποσφραγίζονται αλλά επιστρέφονται στην Υπηρεσία για να δοθούν στους υποψήφιους που αποκλείσθηκαν..
ε) Η καθαρή  τιμή (χωρίς ΦΠΑ) θα λαμβάνεται υπόψη για την σύγκριση των προσφορών.

1.2   Για όλα τα παραπάνω η Επιτροπή καταρτίζει πρακτικό.

  Δίνεται η δυνατότητα στους  στους παρευρισκόμενους υποψηφίους να ελέγξουν, κατά την ίδια συνεδρίαση, το φάκελο των δικαιολογητικών των λοιπών συνυποψηφίων.   

2.3  Ο υποψήφιος, στον οποίο πρόκειται να γίνει η κατακύρωση, εντός προθεσμίας είκοσι (20) ημερολογιακών ημερών από την κοινοποίηση της σχετικής έγγραφης ειδοποίησης σε αυτόν, με βεβαίωση παραλαβής ή σύμφωνα με το ν. 2672/1998, οφείλει να υποβάλλει, σε σφραγισμένο φάκελο τα παρακάτω δικαιολογητικά:

(1) Αντίγραφο ποινικού μητρώου, έκδοσης του τελευταίου τριμήνου πριν από την κοινοποίηση της ως άνω έγγραφης ειδοποίησης, από το οποίο να προκύπτει, ότι δεν έχει καταδικαστεί με αμετάκλητη δικαστική απόφαση, για συμμετοχή σε εγκληματική οργάνωση, για δωροδοκία, για απάτη, για νομιμοποίηση εσόδων από παράνομες δραστηριότητες, για κάποιο από τα αδικήματα του Αγορανομικού Κώδικα, σχετικό με την άσκηση της επαγγελματικής του δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.

Όσον αφορά στα νομικά πρόσωπα, υπόχρεοι στην προσκόμιση Ποινικού Μητρώου είναι: ομόρρυθμοι εταίροι και διαχειριστές Ο.Ε. και Ε.Ε., διαχειριστές ΕΠΕ, Πρόεδρος, Διευθύνων Σύμβουλος και μέλη Δ.Σ. για Α.Ε.

Σε κάθε άλλη περίπτωση νομικού προσώπου, οι νόμιμοι εκπρόσωποί του.

(2) Πιστοποιητικά αρμόδιας δικαστικής ή διοικητικής Αρχής, έκδοσης του τελευταίου τριμήνου, πριν από την κοινοποίηση της ως άνω έγγραφης ειδοποίησης, απ’ τα οποία να προκύπτει ότι δεν τελεί σε πτώχευση και, επίσης, ότι δεν τελεί σε διαδικασία κήρυξης σε πτώχευση.

(3) Πιστοποιητικό από αρμόδια κατά περίπτωση αρχή, από το οποίο να προκύπτει ότι κατά την ημερομηνία της ως άνω ειδοποίησης, είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) κατά ως προς τις φορολογικές υποχρεώσεις του.

(4) Πιστοποιητικό του οικείου Επιμελητηρίου με το οποίο θα πιστοποιείται αφενός η εγγραφή του σ’ αυτό και το ειδικό του επάγγελμα, κατά την ημερομηνία διενέργειας του διαγωνισμού, και αφετέρου ότι εξακολουθεί να είναι εγγεγραμμένος μέχρι της επίδοσης της ως άνω έγγραφης ειδοποίησης 

(5) Τα νομικά πρόσωπα, τα οποία συμμετέχουν στο διαγωνισμό είτε αυτοτελώς είτε ως μέλη ενώσεων που υποβάλλουν κοινή προσφορά, θα πρέπει να καταθέσουν πλήρη σειρά νομιμοποιητικών εγγράφων σε επικυρωμένα αντίγραφα, αναλόγως προς τη νομική μορφή τους, από τα οποία να προκύπτει η νόμιμη ίδρυση και η λειτουργία τους, καθώς επίσης και ο/οι νόμιμος/οι εκπρόσωπος/οι, ο/οι οποίος/οι τα δεσμεύουν με την υπογραφή τους για τη συμμετοχή στο διαγωνισμό και για την υπογραφή της συμβάσεως.

Αν για οποιονδήποτε λόγο ένα από τα παραπάνω έγγραφα δεν καλύπτει όλες τις παραπάνω περιπτώσεις, αυτό μπορεί να αντικατασταθεί από ένορκη βεβαίωση του συμμετέχοντος, η οποία γίνεται ενώπιον δικαστικής ή διοικητικής αρχής ή συμβολαιογράφου. 

Όσα έγγραφα δεν είναι συνταγμένα στην Ελληνική γλώσσα, πρέπει να υποβληθούν μαζί με τις επίσημες μεταφράσεις σε Ελληνική γλώσσα.

Μετά το πέρας του ελέγχου η επιτροπή καταρτίζει πρακτικό και ενημερώνει σχετικά τους λοιπούς συνυποψηφίους, οι οποίοι αν επιθυμούν, σε συγκεκριμένη ημέρα και ώρα μπορούν να προσέλθουν για να  λάβουν γνώση των προσκομισθέντων δικαιολογητικών. 

Άρθρο 11

Αξιολόγηση προσφορών

Η αξιολόγηση των προσφορών θα γίνει από την αρμόδια Επιτροπή της ΚΕΔΕ. Η Επιτροπή Αξιολόγησης εισηγείται σχετικά, αφού αξιολογήσει τις προσφορές με κριτήριο κατακύρωσης τη χαμηλότερη τιμή, στο Διοικητικό Συμβούλιο, το οποίο και εκδίδει την απόφαση κατακύρωσης του Διαγωνισμού. Το αποτέλεσμα θα γνωστοποιηθεί εγγράφως σε όλους τους συμμετέχοντες που υπέβαλαν προσφορές .

Άρθρο 12

Ενστάσεις – προσφυγές 

Οι συμμετέχοντες μπορούν να ασκήσουν ενστάσεις για λόγους νομιμότητας και ουσίας (ενδικοφανής προσφυγή) σύμφωνα με τα προβλεπόμενα στις σχετικές διατάξεις του Ενιαίου Κανονισμού Προμηθειών ΚΕΔΕ.

Άρθρο 13

Δικαίωμα ματαίωσης του Διαγωνισμού

Το Δ.Σ. της ΚΕΔΕ, μετά από σχετική γνωμοδότηση της Επιτροπής Διενέργειας και Αξιολόγησης των αποτελεσμάτων των διαγωνισμών, διατηρεί το δικαίωμα:

α) να αποφασίσει τη ματαίωση, ακύρωση ή διακοπή του διαγωνισμού, σε κάθε στάδιο της διαδικασίας αξιολόγησης,

β) να αποφασίσει τη ματαίωση του διαγωνισμού και την επανάληψη του με τροποποίηση ή μη των όρων και των προδιαγραφών της προκήρυξης,

γ) να αποφασίσει τη ματαίωση του διαγωνισμού και να προσφύγει στη διαδικασία της διαπραγμάτευσης, εφ’ όσον ισχύουν οι σχετικές νόμιμες προϋποθέσεις.

Το Δ.Σ. της ΚΕΔΕ δεσμεύεται ότι, θα προχωρήσει σε ματαίωση του διαγωνισμού στην εξαιρετική περίπτωση που αυτό δεν είναι δυνατόν να αποφευχθεί και για λόγους που  ανάγονται είτε στο συμφέρον της ΚΕΔΕ είτε της παρούσας ανάθεσης, είτε στην επίτευξη υγιούς ανταγωνισμού.

Στην περίπτωση αυτή η αναθέτουσα αρχή θα γνωστοποιήσει στους ενδιαφερόμενους, που θα υποβάλλουν σχετική αίτηση, τους ακριβείς λόγους της ματαίωσης του διαγωνισμού.

Οι συμμετέχοντες του διαγωνισμού δεν διατηρούν και παραιτούνται από οποιαδήποτε αξίωση έναντι της ΚΕΔΕ ανεξάρτητά από το λόγο της ματαίωσης.

Οι υποψήφιοι, με τη συμμετοχή τους στον παρόντα Διαγωνισμό, αποδέχονται όλους τους όρους τοης παρούσας. 

Άρθρο 14

Υπογραφή Σύμβασης –Εγγύηση καλής εκτέλεσης

1. Ο ανάδοχος θα υπογράψει με την ΚΕΔΕ σύμβαση.

2. Πριν την υπογραφή της σύμβασης ο Ανάδοχος θα προσκομίσει Εγγυητική Επιστολή καλής εκτέλεσης των όρων αυτής. Το ύψος της Εγγυητικής Επιστολής πρέπει να αντιστοιχεί στο 10% της συμβατικής αξίας χωρίς τον Φ.Π.Α. και ο χρόνος ισχύος να είναι τουλάχιστον ένα (1) μήνα μεγαλύτερος από τη λήξη της σύμβασης. Η Εγγυητική Επιστολή καλής εκτέλεσης πρέπει να αναφέρει την ημερομηνία λήξης της ισχύος της. Σε περίπτωση ένωσης προσώπων – κοινοπραξίας η Εγγυητική Επιστολή καλής εκτέλεσης να περιλαμβάνει τον όρο ότι καλύπτει τις υποχρεώσεις όλων των μελών της.

3. Σε περίπτωση που ο Ανάδοχος με δική του ευθύνη δε θα προσέλθει να υπογράψει τη Σύμβαση ή τα δικαιολογητικά, που θα προσκομίσει δεν θα κριθούν πλήρη, κηρύσσεται έκπτωτος με απόφαση του Δ.Σ. της ΚΕΔΕ, ύστερα από γνωμοδότηση της Επιτροπής Διενέργειας και Αξιολόγησης και καταπίπτει σε βάρος του η Εγγυητική Επιστολή συμμετοχής. Η ΚΕΔΕ διατηρεί την επιφύλαξη να διεκδικήσει από τον Ανάδοχο, που δεν προσήλθε για την υπογραφή της Σύμβασης, κάθε ζημία που μπορεί να προκύψει.

Το Δ.Σ. της ΚΕΔΕ δύναται να αναθέσει την εκτέλεση των υπηρεσιών στον αμέσως επόμενο μειοδότη.

4. Η Εγγυητική Επιστολή καλής εκτέλεσης θα επιστραφεί στον Ανάδοχο μετά την λήξη της διάρκειας της σύμβασης, εφόσον πιστοποιηθεί από την Επιτροπή Παραλαβής ότι οι όροι της σύμβασης εκπληρώθηκαν και μετά την οριστική εκκαθάριση τυχόν εκατέρωθεν απαιτήσεων.

Άρθρο 15

Τρόπος πληρωμής

1. Η πληρωμή του αναδόχου θα γίνεται  μηνιαίως, μετά την προσκόμιση του σχετικού τιμολογίου από τον Ανάδοχο, το οποίο μετά τον νόμιμο έλεγχο θα εξοφλείται αμέσως.

2. Κατά την εξόφληση των τιμολογίων θα πρέπει να προσκομίζεται αποδεικτικό φορολογικής ενημερότητας του μειοδότη καθώς και βεβαίωση ασφαλιστικής ενημερότητας για τα χρέη του προς το ΙΚΑ, σύμφωνα με την ισχύουσα νομοθεσία.

Άρθρο 16

Λοιποί όροι

Κάθε διαφορά, που μπορεί να προκύψει μεταξύ της ΚΕΔΕ και των συμμετεχόντων στο διαγωνισμό ή του αναδόχου του διαγωνισμού είτε κατά την διαδικασία διεξαγωγής του Διαγωνισμού είτε κατά την εφαρμογή της Σύμβασης, υπάγεται στην αρμοδιότητα των Ελληνικών δικαστηρίων και θα εφαρμόζονται οι διατάξεις του Ελληνικού δικαίου για την επίλυσή της.

Για κάθε τι που δεν προβλέπεται στην παρούσα εφαρμόζονται οι αντίστοιχες διατάξεις του Ενιαίου Κανονισμού Προμηθειών της ΚΕΔΕ  (ΦΕΚ 2015/Β/17.09.2009) και το θεσμικό πλαίσιο που αναφέρεται στο ΠΡΟΟΙΜΙΟ.    
Άρθρο 17
Παροχή διευκρινήσεων – Πληροφορίες:

Οι  τυχόν ανακοινώσεις σχετικά με τη παρούσα προκήρυξη θα δημοσιεύονται στην

ιστοσελίδα της ΚΕΔΕ (www.kedke.gr)

Σε περιπτώσεις ορθών επαναλήψεων σχετικά με αλλαγές του κειμένου της διακήρυξης η ανακοίνωση θα δημοσιευτεί στην ιστοσελίδα της ΚΕΔΕ.

Οι υποψήφιοι μπορούν να ζητήσουν γραπτώς (με επιστολή ή τηλεομοιοτυπία ή μέσω ηλεκτρονικού ταχυδρομείου) συμπληρωματικές πληροφορίες ή διευκρινίσεις για το περιεχόμενο της παρούσας Διακήρυξης εντός 2 εργασίμων ημερών από την ημερομηνία δημοσίευσης της παρούσης. Η ΚΕΔΕ θα απαντήσει ταυτόχρονα, ανώνυμα και συγκεντρωτικά σε όλες τις διευκρινίσεις, που θα ζητηθούν εντός του ανωτέρω διαστήματος και σε όλους όσους έχουν προσκληθεί να συμμετάσχουν στον παρόντα διαγωνισμό, το αργότερο 2 ημέρες πριν από την καταληκτική ημερομηνία που έχει οριστεί για την υποβολή των προσφορών. 

Οι αιτήσεις παροχής διευκρινίσεων θα πρέπει να απευθύνονται στη ΚΕΔΕ. Κανένας υποψήφιος δεν μπορεί, σε οποιαδήποτε περίπτωση, να επικαλεσθεί προφορικές απαντήσεις εκ μέρους της ΚΕΔΕ.

Η υποβολή των ερωτήσεων με ηλεκτρονικό ταχυδρομείο (e-mail) προς τη διεύθυνση: kougianos@kedke.gr,  αποκλειστικά μέσα στην προθεσμία που ορίζεται παραπάνω. 

Τηλέφωνο επικοινωνίας: 213 214 75 00, αρμόδιος: κ. Γαβρίλης Κουγιανός  

Αθήνα 18/4/2013

Ο Γενικός Διευθυντής

Παναγιώτης Βασιλείου










